CELEX: 62011CN0030
Language: da
Date: 2011-01-17 00:00:00
Title: Sag C-30/11: Anmodning om præjudiciel afgørelse indgivet af Tribunalul Suceava (Rumænien) den 17. januar 2011 — Adrian Ilaș mod Direcția Generală a Finanțelor Publice Suceava Administrația Finanțelor Publice Suceava og Administrația Fondului pentru Mediu

9.4.2011   
            
            
               DA
            
            
               Den Europæiske Unions Tidende
            
            
               C 113/5
            
         Anmodning om præjudiciel afgørelse indgivet af Tribunalul Suceava (Rumænien) den 17. januar 2011 — Adrian Ilaș mod Direcția Generală a Finanțelor Publice Suceava Administrația Finanțelor Publice Suceava og Administrația Fondului pentru Mediu
   (Sag C-30/11)
   2011/C 113/09
   Processprog: rumænsk
   
      Den forelæggende ret
   
   Tribunalul Suceava
   
      Parter i hovedsagen
   
   
      Sagsøger: Adrian Ilaș
   
      Sagsøgte: Direcția Generală a Finanțelor Publice Suceava Administrația Finanțelor Publice Suceava og Administrația Fondului pentru Mediu
   
      Præjudicielle spørgsmål
   
   
               1)
            
            
               Skal artikel 110 TEUF, stk. 1 (tidligere artikel 90 EF) — hvorefter ingen medlemsstat direkte eller indirekte må pålægge varer fra andre medlemsstater interne afgifter af nogen art, som er højere end de afgifter, der direkte eller indirekte pålægges lignende indenlandske varer — fortolkes således, at den forbyder en medlemsstat at indføre en afgift, som har samme kendetegn som den miljøafgift, der er fastsat i OUG nr. 50/2008 (med senere ændringer og tilføjelser), hvorefter der opkræves miljøafgift ved en indregistrering i Rumænien af indførte brugte motorkøretøjer, som tidligere er blevet indregistreret i andre medlemsstater i Den Europæiske Union, mens denne afgift ikke opkræves for brugte motorkøretøjer, som er blevet indregistreret i Rumænien, ved et salg og dermed en ny indregistrering?
            
         
               2)
            
            
               Hindrer artikel 110 TEUF, stk. 2 (tidligere artikel 90 EF) — som tilsigter at fjerne elementer, der beskytter det indenlandske marked og strider mod principperne om konkurrence på fællesskabsmarkedet — indførelsen af en miljøafgift for motorkøretøjer, som pålægges ved den første indregistrering i Rumænien af indførte brugte motorkøretøjer, som tidligere er blevet indregistreret i andre medlemsstater, under hensyntagen til, at OUG nr. 218/2008 fritager »M1 motorkøretøjer, som opfylder forureningsstandard Euro 4, og med en cylindervolumen, der ikke overstiger 2 000 cm3, og alle N1 motorkøretøjer, som opfylder forureningsstandard Euro 4, og som er indregistreret for første gang i Rumænien eller i andre medlemsstater i Den Europæiske Union i perioden fra og med den 15. december 2008 til og med den 31. december 2009« for miljøafgiften, dvs. fastlægger afgiftsfritagelse for kategorien af køretøjer med lignende tekniske kendetegn som de i Rumænien producerede køretøjer og herved begunstiger den nationale produktion af motorkøretøjer?